傳統字

傳統字，係漢字文化圈傳統上沿用落來嘅漢字體系，係呢個文化圈內嘅成員語言所共享嘅傳統文字，亦曾經係文化圈內嘅主流文字。雖然係同一個體系，不過具體一啲字嘅寫法、甚至用法，陸港澳臺日韓越之間都有地區差異，其中臺灣、香港、韓國都出咗各自嘅傳統漢字官方字表。

而家傳統漢字主要用喺臺灣、香港同澳門，同埋美國、加拿大、澳洲、紐西蘭等等地方嘅部份海外華人社區。星馬比較多將傳統字同簡化字撈來用。韓國有時會喺韓文入面用少少傳統字來搞清詞義。

名 
建構喺二元對立基礎嘅各種稱呼
喺近代，由於中國大陸同日本簡化咗傳統字，從傳統字度派生出新嘅漢字體系，於是喺中國、日本唔同嘅地域，傳統字有唔同嘅稱呼，有時個稱呼重會捲入到政治爭詏。值得注意嘅係，無簡化傳統字嘅語言，佢哋對傳統字嘅稱呼好簡單，就係叫漢字，比如廢除漢字嘅越南文，稱佢做「漢字」，；至於韓文，亦稱佢做「漢字」，，其中韓國減少漢字用量，朝鮮直接廢除漢字，都無經歷簡化。換言之，對傳統字嘅稱呼，其實係相對於簡化出嘅漢字體系來講嘅，呢啲稱呼嘅意義係建立喺二元對立嘅結構上嘅。諗開去，如果越南、韓國亦簡化傳統字，佢哋亦會有相對於傳統字嘅稱呼，而唔係簡單嘅一個「漢字」就搞掂曬。

對中文界，傳統字所對立嘅係1956年中華人民共和國頒行推廣嘅簡化字。喺推行簡化字後，中國大陸稱之爲。而中華民國制定咗官方嘅傳統字字表後，稱之爲、、。對日文界，傳統字所對立嘅係1946年日本推出嘅新字體。推行新字體後，原先用嘅傳統體系叫。

以上嘅稱呼屬於官方層面，當中嘅二元對立架構喺官方規範，二元分野在於「有無簡化」。而從民間角度，用漢字嘅地方向來有寫俗體、減筆嘅傳統，而呢啲減筆、俗體一般唔入大雅之堂，於是有另一種二元分野：「係咪正式、規範」，而個對立架構喺書寫場合，於是傳統字同呢啲減筆、俗體對立，畀民間稱呼爲。由於所有簡化嘅字都係源出自傳統字，所以又嗌做，瑞典漢學家喺其著作中就使用「原體字」呢種稱呼。由於係民間立場嘅稱呼，呢啲名喺兩岸三地嘅民間通用。

中文界關於名嘅爭詏 
簡繁之爭喺中文界詏到大龍鳳噉，有啲人撐傳統字，有啲人撐簡化字。其中撐傳統嘅人強調傳統字喺字形、同埋字形蘊含嘅文化呢兩方面嘅正統承傳，就將傳統字嗌做「正體字」；而撐簡化嘅人就認爲傳統字複雜、唔好寫，應該用簡化字取代傳統字，所以相應噉嗌佢做「繁體字」。

繁體字 
「繁體」呢箇名係相對「簡體」而言，歷史上並未有噉樣嘅名，係自大陸推出簡化字以來所安嘅名。支持簡化字嘅人認為傳統字相比簡化字難寫，話佢「繁」不爲過；而反對簡化字嘅人認為「繁」呢箇名暗示傳統字繁雜，貶低咗傳統字，而且傳統字係一路沿襲嘅，並無繁化原先寫法。

正體字 
「正體字」呢箇名出自中華民國，比如馬英九做臺北市長時推廣「正體字」嘅稱謂。不過「正體」呢箇概念歷史上係相對「俗體」「通體」而言，而唔係相對於「簡化字」。支持嘅人認為呢箇名凸顯傳統字嘅文化正統，而支持簡化字嘅人認為「正體」意味簡化字係「唔正」，係攻擊緊簡化字。

攷

簡化字
簡筆字
簡繁之爭
本字
朝鮮漢字
舊字體
儒字
常用國字標準字體表
常用字字形表
新字形

漢字字體